Момин сбор
Мо̀мин сбор е село в Северна България. То се намира в община Велико Търново, област Велико Търново.

География 
Момин сбор се намира на 10 km на северозапад от Велико Търново, на 42 km на северозапад от Габрово и на около 211 km на североизток от столицата София. Магистралният път, свързващ столицата и Варна преминава на около 1 km на юг от селото.

История 
В землището на с. Момин сбор, местност „Тракиевото“, има две могили – малка и голяма. Това е доказателство, че тук са живели траки. Срещу голямата могила е имало българско селище. Открити са архитектурни паметници, на времето е имало римски път, който е минавал през Никопол, Русаля, Момин сбор и Велико Търново.

По времето на Руско-Турската война, след бягството на турците, българите се заселват в село Кестамбол (Момино сборище), като идват 24 семейства от съседните села: Беляковец, Леденик, Гостилица, Самоводене, Пушево, Керека, Длъгня и др. от дряновските села. След 1944 г. Кестамбол е преименувано на с. Момин сбор.

При избухването на Балканската война през 1912 година един човек от Кестамбол Никола Димитров е доброволец в Македоно-одринското опълчение. Роден през 1874 г. в Неврокоп и е бил жител на Кестамбол.

По време на войните 1912 – 1913 г., 1915 – 1918 г., 1944 – 1945 г. от с. Момин сбор са дадени 17 жертви.

Население 
Численост на населението според преброяванията през годините:

Етнически състав 
Преброяване на населението през 2011 г.

Численост и дял на етническите групи според преброяването на населението през 2011 г.:

Културни, стопански и природни забележителности 
През 1887 г. е съборена джамията, в която е имало барелеф от траките (мъж и жена, който е запазен), а през 1888 г. на нейно място е построена църквата „Свети Илия“ и в нейна чест, на тази дата, се празнува събора на селото. От 1926 г. съществува читалище „Просвета". През 1985 г. е разкрита библиотека, а през 2005 г. е основана и певческа група. До 1960 г. е имало и начално училище, където са учели децата от с. Момин сбор. От 2006 г. функционира „Клуб на пенсионера и инвалида".

Преди влизане в селото има крайпътен ресторант „Горски кът", работещ нон стоп, който предлага сръбска скара и хотелска база за нощувка. Има и земеделска кооперация ЗП Николай Денев и „Тера-Еко 97" ООД, обработваща земеделските ниви в землището на с. Момин сбор. Непосредствено до селото, на горния разклон съществува фирма „Сема" за продажба на автомобили втора употреба. Има и дървообработващо предприятие „Дено-Дизайн" ООД – българо-немска фирма. На територията на с. Момин сбор се намира и фирма за производство на колбаси „Центромес" ООД. До магистралата София–Варна има бензиностанция на „Лукойл". Там се намира магазин за пакетирани стоки и се предлага бърза закуска. В селото има и ракиджийница, собственост на фирма „МС ИНВЕСТ 2013".

Личности 
  Иван Бораджиев (1921 – 2014) (93 г.) роден в с. Момин сбор, ветеран от Втората Световна война, произхожда от един от големите родове в селото – Бораджиеви.
  Никола Димитров (1874 – ?), македоно-одрински опълченец, родом от Неврокоп, жител на Кестамбол, 1 и Нестроева рота на 9 Велешка дружина

Източници 

Села в област Велико Търново
Населени места в община Велико Търново